Louise Augusta av Danmark

Louise Augusta av Danmark (født 7. juli 1771 på Hirschholm slott, død 13. januar 1843 på Augustenborg slott) var en dansk prinsesse.

Hun var offisielt datter av kong Christian VII og dronning Caroline Mathilde, men det antas at hennes biologiske far var Johann Friedrich Struensee. 100 % sikker kan man imidlertid ikke være. Forfatteren Amdisen skriver at det er flere motstridende kilder når det gjelder å kunne fastslå farskapet.Amdisen side 120-121 Etter at Struensee ble styrtet og Caroline Mathilde arrestert og plassert på Kronborg sammen med Louise Augusta, ville hun ha barnet med seg i eksil og sa til sin forsvarer Peter Uldall at Louise Augusta ikke hadde noen forbindelser med den danske kongefamilien. Det kan allikevel ikke legges vekt på dette utsagnet ettersom hun på det tidspunktet var desperat og prøvde i det lengste å få beholde i det minste det ene barnet sitt.Amdisen side 121

Louise Augusta ble portrettert av maleren Jens Juel rundt 1790 og er svært lik Struensee på dette maleriet uten at dette på noen måte kan tas som bevis for at han var faren.Amdisen side 121

Louise Augusta gikk under den lite flatterende betegnelsen, «la Petite Struensee». Prinsessen lystes allikevel i «kull og kjønn», det vil si, at kongen anerkjenner farskapet. Det var en skjebnens ironi at Louise Augustas datter Caroline Amalie ble dronning av Danmark ved sitt ekteskap med den senere Christian VIII / Christian Frederik, dermed kom Struensees ene barnebarn på den danske tronen.

Louise Augusta giftet seg den 27. mai 1786  med Fredrik Kristian II av Holstein-Augustenburg og ble etter giftemålet titulert hertuginne av Augustenborg.

Paret fikk tre barn:
 Caroline Amalie (1796–1881), 1839-48 dronning av Danmark, gift med Christian Frederik
 Christian August (1798–1869), fra 1814-52 hertug av Augustenborg, gift 1820 med komtesse Louise Sofie Danneskjold-Samsøe (1796–1867).
 Frederik (1800–1865), fra 1832-51 prins av Nør, gift 1. gang 1829 med komtesse Henriette Danneskiold-Samsøe (1806–58), gift 2. gang 1864 med ms. Lee (amerikaner).

 Referanser  

 Litteratur 
 Asser Amdisen: Til nytte og fornøjelse, Akademisk Forlag A/S, 2002, ISBN 87-5-003730-7

 Maria Helleberg: «Kærlighedsbarn, bind 1 og 2». Samleren 2002.
 Adolph Ditlev Jørgensen, 


 Eksterne lenker 

 Biografi i Dansk Kvindebiografisk leksikon

Kategori:Danske prinsesser
Kategori:Norske prinsesser
Kategori:Kongelige dansker
Kategori:Hertuginner av Slesvig-Holsten-Sønderborg-Augustenborg
Kategori:Personer fra Hørsholm